সেমন্তী ঘোষের লেখা (‘দুর্ভাবনা কমছে কই’, ৩-৮) অত্যন্ত সময়োপযোগী। হঠাৎ অসমে এনআরসি নিয়ে মাতামাতির মূল কারণ হচ্ছে রাজনীতি। বিজেপি কৌশলে ইসুটাকে নিয়ে যেমন হিন্দু তাস খেলে বাজিমাত করতে চেয়েছে, ঠিক একই ভাবে সপাটে ফুলটস বলের প্রাপ্য ব্যাটিং করে মমতা ঠিক সময়ে তাঁর ধরন অনুযায়ী রাজনীতি করে দিয়েছেন। তাতে যেমন মুসলমানরা বুঝবেন মমতা তাঁদের মসিহা, তেমনই অসমের নাম বাদ যাওয়া হিন্দুদেরও সহানুভূতি মমতার পকেটে ঢুকবে। আর এখানেই বিজেপির বাড়া ভাতে ছাই পড়ার পরিস্থিতি তৈরি হবে।